**(މުއައްސަސާގެ ނަން)**

**މާލީ ބަޔާންތަކާއިގުޅޭ ނޯޓްތައް**

**31 ޑިސެމްބަރ 2011 ގެ ނިޔަލަށް**

# ތަޢާރަފް

މުއައަސަސާއާއި ބެހޭ ގޮތުން މައުލޫމާތު. ) މިސާލު: މިވެނި މުއައްސަސާއެއް އުފެދުނީ (ތާރީހް) ގައި ތަޞްދީޤުކުރެވުނު ޤާނޫނުއަސާސީގެ (\*\*\*) ވަނަ މާއްދާ) ފަދަ މަޢުލޫމާތެވެ.

# ހިސާބު ބަލަހައްޓައި އެކުލަވާލުމުގެ މައިގަނޑު ސިޔާސަތުތަކުގެ ޚުލާޞާ

މާލީ ބަޔާންތައް ތައްޔާރުކުރުމުގައި ބޭނުންކޮށްފައިވާ ހިސާބު ބެލެހެއްޓުމުގެ މައިގަނޑު ސިޔާސަތުތައް ތިރީގައި ބަޔާންކޮށްފައިއެވަނީއެވެ. ހުރިހާ އަހަރެއްގެ ހިސާބުތައް ބަޔާންކުރުމުގައިވެސް މިސިޔާސަތުތައް އެއްގޮތަށް ބޭނުންކުރެވިފައިވާނެއެވެ. އެނޫން ތަފާތު ގޮތަކަށް ބޭނުންކުރެވިފައިވާނަމަ، އެކަން ބަޔާންކޮށްފައިވާނެއެވެ.

**ހުށަހަޅާފައިވާ ގޮތް**

މާލީ ހިސާބުތައް ތައްޔާރުކޮށްފައިވަނީ އިންޓަރނޭޝަނަލް ޕަބްލިކް ސެކްޓަރ އެކައުންޓިންގ ސްޓޭންޑަޑްސް ބޯޑުން ނެރެ ޝާއިޢު ކޮށްފައިވާ " ފައިނޭންޝަލް ރިޕޯޓިން އަންޑަރ ކޭޝް ބޭސިސް އޮފް އަކައުންޓިންގ" މި ސްޓޭންޑަޑް އާއި އެއްގޮތަށެވެ.

ޚަރަދު ހިސާބު ތައްޔާރުކޮށްފައިވަނީ ދައުލަތުގެ މާލިއްޔަތުގެ ޤާނޫނު (ޤާނޫނު ނަމްބަރ 3/2006) ގައިވާ ގޮތަށް، 2012 ވަނަ އަހަރު ޖެނުއަރީގައި ފައިސާ ދައްކައި އަދާކޮށްފައިވާ، 2011 ގައި ހިނގާފައިވާ، ޚަރަދުތައް ހިމަނައިގެންނެވެ. "ފައިސާ ލިބުނު ގޮތާއި ހޭދަ ކުރެވުނު ގޮތުގެ ބަޔާން" ގައި ލިބުނު ފައިސާގެ ގޮތުގައި ހިމަނާފައިވާނީ ރައްޔަތުންގެ މަޖިލީހުން 2011 ވަނަ އަހަރަށް ފާސްކުރި (މިމުއައްސަސާގެ) ބަޖެޓުން (މިމުއައްސަސާގެ) ޚަރަދުތަކަށް ހޭދަކުރެވިފައިވާ ފައިސާ އާއި އެހެނިހެން ގޮތްގޮތުން (މިކމުއައްސަސާއަށް) ލިބިފައިވާ ފައިސާ އެވެ. ފާސްކުރެވުނު ބަޖެޓުން ނެގޭ ފައިސާ ފިޔަވައި (މިމުއައްސަސާއަށް) ލިބޭ ނުވަތަ ބަލައިގަންނަ ފައިސާއަކީ ދައުލަތުގެ އާމްދަނީއެއްކަމުން މިފައިސާ މިނިސްޓްރީ އޮފް ފިނޭންސް އެންޑް ޓްރެޜަރީގެ ޕަބްލިކް ބޭން އަކައުންޓަށް ޖަމާކޮށްފައިވާނެއެވެ. އަދި ޖަމާ ނުކުރެވި ހުރިފައިސާ މިނިސްޓްރީ އޮފް ފިނޭންސް އެންޑް ޓްރެޜަރީއަށް ރައްދުކުރަންޖެހޭ ފައިސާއެއްގެ ގޮތުގައި ހިސާބުތަކުގައި ހިމަނާފައިވާނެއެވެ.

(މި މުއައްސަސާއަށް) އަނބުރާ ލިބެންޖެހޭ ފައިސާލިބުނު ގޮތާއި ހޭދަކުރެވުނު ގޮތުގެ ބަޔާނުގައި ހިމަނާފައިވާނީ އެފައިސާ ނުގުދު ފައިސާގެ ގޮތުގައި ލިބުމުންނެވެ. އަދި މުއައްސަސާގެ މަސައްކަތާއި ގުޅިގެން އަހަރު ނިމުނުއިރު މުއައްސަސާއަށް ލިބެންޖެހޭ ނުލިބި ހުރި ފައިސާ މާލީ ބަޔާނުގެ ނޯޓްސް ގައި ހިމަނަމެވެ.

މާލީ ބަޔާންތައް ތައްޔާރުކުރުމުގައި އަގުތައް ބަޔާންކޮށްފައިވަނީ "ހިސްޓޮރިކަލް ކޮސްޓް ކޮންވެންޝަން" އާ އެއްގޮތްވާގޮތުން އެމުޢާމަލާތެއް ހިނގިއިރުގެ އަގު ބަޔާންކުރާ އުޞޫލުންނެވެ. މިގޮތުން ހަރުމުދަލާއި، އަދި އެހެން އަރަންޏާއި ދަރަންޏާއި ރައުސުލްމާލުގެ އަގު ބަޔާންކޮށްފައިވަނީ އެއެއްޗެއް ހޯދިއިރުގެ އަގުގައެވެ.

އެމުއައްސާއަކަށް ހޯދާފައިވާ ހަރުމުދަލުގެ ޑިޕްރިސިއޭޝަންގެ ގޮތުގައި އެއްވެސް މިންވަރެއް އުނިކޮށްފައެއް ނުވާނެއެވެ.

**ބޭރުގެ ޖަމިއްޔާތަކުން ލިބޭ ހިލޭ އެހީ**

ބޭރުގެ ޖަމިޢިއްޔާ ޖަމާޢަތްތަކުން ހިލޭއެހީގެ ގޮތުގައި (މި މުއައްސަސާއަށް) ލިބިފައިވާ ނަގުދުފައިސާއާއި ނަގުދުފައިސާގެ ގޮތުގައި ބެލެވޭ ތަކެތި، " ފައިސާލިބުނުގޮތާއި ހޭދަކުރެވުނު ގޮތުގެ ބަޔާން" ގައި " ލިބޭއެހީ/ ޚަރަދު" މިނަމުގައިވާ ކޮލަމުގައިވާނެއެވެ. އަދި އެހީދޭ ފަރާތްތަކުން (މި މުއައްސަސާގެ) ލާބައާއި މަންފާއަށްޓަކައި އެހެން ފަރާތަކަށް ފައިސާއެއް ދައްކާފައިވާނަމަ އެފައިސާވެސް މާލީ ބަޔާންތަކުގެ ނޯޓްތަކުގައި ހިމަނާފައިވާނެއެވެ.

## ބޭރު ފައިސާއިން ހިންގޭ މުޢާމަލާތު

މާލީ ބަޔާންތަކުގައި ބޭނުންކުރެވިފައިވާ ތަކެތި އަގުކޮށް ބަޔާން ކުރެވިފައިވާނީ ދިވެހިރުފިޔާ އިންނެވެ. އެއީ ދިވެހި ރުފިޔާއަކީ (މި މުއައްސަސާގެ) މުޢާމަލާތު ކުރުމަށް ބޭނުން ކުރާ ފައިސާކަމުގައިވާތީއެވެ.

ބޭރުފައިސާގެ މުޢާމަލާތުތައް ހިސާބުކޮށްފައިވަނީ އެމުޢާމަލާތެއް ހިނގި ތާރީޚުގެ އެމެރިކާ ޑޮލަރަކަށްޖެހޭ ދިވެހި ރުފިޔާގެ އެކްސްޗޭންޖް ރޭޓްގައެވެ. ބޭރު ފައިސާގެ އަރަންޏާއި ދަރަންޏެއްވާނަމަ އޭގެ ބާކީތައް ބަޔާންކޮށްފައިވަނީ އަހަރު ނިމޭ ތާރީޚުގެ އެކްސްޗޭންޖް ރޭޓްގައެވެ. މިނޫންގޮތަކަށް އަގުކޮށްފައިވާނީ ކުރިޔަށް އެއްބަސްވެފައިވާ އެއްބަސްވުން ތަކުގައެވެ.

## (މި މުއައްސަސާއަށް) ގަނެފައި ބަހައްޓައިގެން ބޭނުންކުރުމަށް ހޯދުނު ތަކެއްޗާއި ޚިދުމަތްދިނުމުގެ ބޭނުމަށް ހޯދުނު ތަކެތި

އޮފީސް ހިންގުމަށް ހޯދޭ ތަކެތި ބަޔާންކުރެވިފައިވަނީ ގަތްއަގުގައެވެ. އޮފީހަށް ގަނެފައި ބަހައްޓައިގެން ބޭނުންކުރުމަށް ހޯދާ ތަކެތި ވާނީ ކެޕިޓަލައިޒް ނުކޮށް ޚަރަދުގެ ގޮތުގައި ހިމަނާފައެވެ. އަދި ޚަރަދުގެ ގޮތުގައި ހިމެނޭނީ ތަކެތި ގަތުމުން ކަމަށާއި، އެތަކެތި ބޭނުންކުރުމުން ނޫންކަމުން، އަހަރު ނިމުނު އިރު ބޭނުންނުކޮށް ހުރި ތަކެތި ހިސާބުތަކުގައި ހިމަނާފައެއް ނުވާނެއެވެ.

## މިލްކިއްޔާތު އަދި މާލީޒިންމާ ތަކުގެ ބަޔާންތަކުގެ ތާރީޚަށްފަހު ހިނގާފައިވާ ކަންތައް

މިލްކިއްޔާތު އަދި މާލީޒިންމާ ތަކުގެ ބަޔާންތަކުގެ ތާރީޚަށްފަހު ހިނގާފައިވާ މުޢާމަލާތްތަކުގެ ތެރެއިން، އެ މުޢާމަލާތްތަކުގެ ބޮޑުކުޑަމިނަށް ރިޢާޔަތްކޮށް އެކަށީގެންވާގޮތަށް މި މާލީބަޔާންތަކަށް ބަދަލުގެނެސްފައިވާނެއެވެ.

## މާލީ ޒިންމާތައް

މާލީ ޒިންމާތައް ބަޔާން ކުރެވިފައިވާނީ އޭގެ އަގުގައެވެ. އަގު އަދާނުކުރެވި ހުރި ޚަރަދުތަކަކީ 31 ޖެނުއަރީ 2012 އާއި ހަމައަށް އަގު އަދާ ނުކުރެވި ހުރި 2011 ވަނަ އަހަރުގެ ޚަރަދުތަކެކެވެ. އަދި މި ޚަރަދު ތަކަށްވާ ފައިސާއަކީ ދައުލަތުގެ ބަޖެޓުން ލިބެންޖެހޭ ފައިސާ ކަމުގައި މިލްކިއްޔާތުގެ ބަޔާނުގައި ހިމަނާފައިވާނެއެވެ. ދެންހުރި މާލީ ޒިންމާގެ ގޮތުގައި ބަޔާންކުރެވިފައިވާ ޢަދަދު ތަކަކީ 31 ޑިސެމްބަރ 2011 އާއި ހަމައަށް އައިއިރު (މިމުއައްސަސާގައި) ހުރި މިނިސްޓްރީ އޮފް ފިނޭންސް އެންޑް ޓްރެޜަރީއަށް އަނބުރާ ރައްދުކުރަންޖެހޭ ފައިސާއާއި ކޮމިޝަނުގައި ބޭނުންކުރެވޭ ހަރުމުދާ ތަމްސީލު ކޮށްދޭ ދައުލަތުގެ ރައުސްމާލެވެ.

## ލިބުނުފައިސާ

"ފައިސާ ލިބުނުގޮތާއި ހޭދަކުރިގޮތުގެ ބަޔާން" ގައި ލިބުނުފައިސާގެ ގޮތުގައި ހިމަނާފައި އެވަނީ 2011 ވަނަ އަހަރު ރައްޔިތުންގެ މަޖިލީހުން ކޮމިޝަނަށް ފާސްކުރެއްވި ބަޖެޓުގެ ތެރެއިން ޚަރަދުކުރެވިފައިވާ ފައިސާއާއި އެހެނިހެން ގޮތްގޮތުން (މި މުއައްސަސާއަށް) ލިބިފައިވާ ފައިސާއެވެ. (މި މުއައްސަސާއަށް) ލިބޭ ފައިސާގެ ތެރެއިން ބަޖެޓް ފައިސާފިޔަވައި އެކިގޮތްގޮތުން ދައުލަތުގެ އާމްދަނީ ގޮތުގައި ލިބޭ ފައިސާ އަކީ (މި މުއައްސަސާގެ) ބޭނުންތަކަށް ޚަރަދުކުރުމުގެ ހުއްދަ އޮންނަފައިސާއެއްނޫކަމުން މިފަދަ ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީގެ ކޮންސޮލިޑޭޓެޑް ރެވެނިޔު ފަންޑަށް ޖަމާކުރެވިފައިވާނެއެވެ. އަދި އަހަރު ނިމުނުއިރު މިގޮތަށް ޖަމާ ނުކުރެވި ހުރި ފައިސާ މިނިސްޓްރީ އޮފް ފިނޭންސް އެންޑް ޓްރެޜަރީއަށް ރައްދުކުރަންޖެހޭ ފައިސާއެއްގެ ގޮތުގައި ހިސާބުތަކުގައި ހިމަނާފައިވާނެއެވެ.

## ޓްރާންސްފާ

ޓްރާސްންފާގެ ގޮތުގައި " ފައިސާ ލިބުނުގޮތާއި ހޭދަކުރިގޮތުގެ ބަޔާން ގައި ދައްކާފައިއެވަނީ (މި މުއައްސަސާއަށް) ބަލައިގަތް ދައުލަތުގެ އާމްދަނީ ގޮތުގައި ބެލެވޭ ފައިސާގެތެރެއިން މިނިސްޓްރީ އޮފް ފިނޭންސް އެންޑް ޓްރެޜަރީގެ ކޮންސޮލިޑޭޓެޑް ރެވެނިޔު ފަންޑަށް ޖަމާކުރެވުނު ޢަދަދެވެ. މިފަދަ ފައިސާގެ ތެރެއިން މާލީ އަހަރު ނިމުނު އިރު ޖަމާނުކުރެވި ހުރި ފައިސާ " ފައިސާ ލިބުނު ގޮތާއި ހޭދަ ކުރެވުނު ގޮތުގެ ބަޔާން" ގައިލިބުނު ފައިސާއިން ހޭދަކުރެވުނު ވަރު ކަނޑާ ބާކީގެ ގޮތުގައި ދައްކާފައިވާނެއެވެ.

## ނަގުދު ފައިސާ

ނަގުދު ފައިސާގެ ގޮތުގައި ހިސާބުތަކުގައި ދައްކާފައިއެވަނީ (މި މުއައްސަސާގައި) ގެންގުޅޭ ޕެޓީކޭޝް ފައިސާގެ ބާކީއާއި ކޮމިޝަނުން ކުރި ދަތުރުތަކުން ޚަރަދުނުވެ އަނބުރާ ލިބި ޖަމާނުކޮށް ހުރި ފައިސާއެވެ. މިފައިސާގެ ތެރެއިން ޕެޓީކޭޝް ފައިސާއަކީ ކޮންމެ މާލީ އަހަރެއް ފެށޭއިރު މިނިސްޓްރީ އޮފް ފިނޭންސް އެންޑް ޓްރެޜަރީއަށް ޖަމާކުރަންޖެހޭ ފައިސާއެކެވެ.

## ކޮމްޕެރެޓިވްސް

މިއަހަރުގެ ހިސާބުތަކުގައި 2011 ވަނައަހަރުގެ އިތުރަށް 2010 ވަނަ މަޢުލޫމާތު ހިމެނިފައިވާނެއެވެ.

## ބަޖެޓްގެ މަޢޫލޫމާތު

## މި ހިސާބުތަކުގައި އެކުލެވިފައިވާނީ 2011 ވަނަ އަހަރު މަޖްލީހުން ފާސް ކުރެއްވި ބަޖެޓްގެ މުޅިޖުމްލަ އަށް ބަދަލު ނާންނަގޮތަށް އެއްކޯޑުން އަނެއްކޯޑަށް ބަދަލުގެނެވިފައިވާ އެންމެ ފަހުގެ ބަޖެޓެވެ